Scandalul declansat de Natalia Perti, fata de 16 ani, care declara ca a fost obligata se se culce cu mai multe personalitati din judetul Alba ia amploare. Noaptea trecuta, mai multe persoane au fost duse la politie, dupa ce s-au adunat cu bite de baseball si rangi in fata restaurantului din Alba Iulia al carui patron a acordat protectie fostei prostituate. Persoanele venisera in fata localului pentru a-l apara pe patron impotriva taberei formate din proxenetii de la care fugise Natalia. Bumbu a mai povestit ca acestia din urma l-ar fi amenintat ca "va arde viu, ca o cioara ce este, in propriul bar" pentru ca avut curajul sa-i infrunte.

Purtatorul de cuvint al IJP Alba Simona Gutu a declarat ca politistii din Alba Iulia au intervenit pentru a opri incidentul si ca nu au avut loc ciocniri violente.

Scandalul amesteca sexul cu politica. Pe linga numele unor politisti si magistrati locali apare si cel al unui deputat PSD de Alba, Codrin Stefanescu (34 de ani, necasatorit). Chestionat de BBC, pesedistul - fost revolutionar - a declarat ca are "multe semne de intrebare". "Totul este cusut cu ata alba aici. Degeaba ma justific, pentru ca nimeni nu crede lucrul asta. Efectiv, nu putem sa ne coborim atit de mult", a spus Stefanescu, care a sugerat ca totul ar putea fi o inscenare a Opozitiei. Cu toate acestea, barul unde s-a aciuat Natalia apartine liderului local al tiganilor, etnie care a facut intotdeauna jocurile PSD.

Seful proxenetilor este fiul unui om de afaceri

Povestea Nataliei a inceput in urma cu mai bine de trei luni. Impreuna cu o alta fata, ea sustine ca a fost racolata dintr-o discoteca si obligata sa se prostitueze. Natalia a povestit ca printre clientii ei s-au aflat Vasile Todea, de la regia locala de apa si canal, Constantin Marius, politist, magistrati si un comisar al Garzii Financiare. Interesant este ca dupa ce fata a povestit ca prietena ei ar fi intretinut relatii cu deputatul PSD Codrin Stefanescu, cea de a doua fata si-a divulgat imediat numele (Radu Violeta) si a negat intr-o declaratie scrisa relatia cu pesedistul. Natalia mai afirma ca seful retelei este fiul unui cunoscut om de afaceri din Alba Iulia, care ar fi ordonat rapirea sa in urma cu citeva zile, dupa ce ar fi aflat ca intentioneaza sa ii denunte pe proxeneti Politiei. Fata a declarat ca, in timp ce se afla in fata unui bar, a fost urcata cu forta de mai multi tineri intr-un autoturism si dusa pe malul riului Mures, unde ar fi fost batuta cu salbaticie. Politia a inceput o ancheta in acest caz, sugerind insa ca declaratiile fetelor nu sint credibile.

